রুশ–জাপান যুদ্ধ
রুশ–জাপান যুদ্ধ (, "Russko-yaponskaya voina"; "Nichirosensō"; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
পূর্ব এশিয়ার ইতিহাস
ইয়ামাতো যুগের জাপান ও বাইকজিদের মধ্যে দীর্ঘ ও ঘনিষ্ঠ মিত্রতা ছিল। ৬৬৩ সালে বাইকজির বাকি সৈন্যদল ও জাপানি নৌবাহিনী মিলে সিল্লা সেনাদের সম্মুখীন হতে দক্ষিণ বাইকজিতে বাইকগ্যাং যুদ্ধে লিপ্ত হয়। তাং রাজবংশ থেকে ৭,০০০ সৈন্য ও ১৭০টি জাহাজ পাঠানো হয়। ৬৬৩ সালে আগস্টে বাইকগ্যাংয়ে পাঁচটি সম্মুখ নৌ সমরের পর তংজিয়ান নদীর তীরে সিল্লা-তাং বাহিনী জয় লাভ করে।